ᱵᱟᱨᱚᱣᱱᱤ-ᱜᱩᱣᱟᱦᱟᱴᱤ ᱞᱟᱭᱤᱱ

ᱵᱟᱨᱚᱣᱱᱤ-ᱜᱩᱣᱟᱦᱟᱴᱤ ᱨᱮᱞᱣᱮ ᱞᱟᱭᱤᱱ ᱫᱚ ᱥᱤᱧᱚᱛ ᱫᱤᱥᱚᱢ ᱵᱤᱦᱟᱨ ᱨᱮ ᱵᱟᱨᱚᱣᱱᱤ, ᱥᱚᱦᱚᱨᱥᱟ, ᱯᱩᱨᱱᱤᱭᱟ ᱟᱨ ᱠᱟᱴᱤᱦᱟᱨ ᱟᱨ ᱯᱚᱪᱷᱤᱢ ᱵᱟᱝᱞᱟ ᱨᱮ ᱥᱤᱞᱤᱜᱩᱲᱤ, ᱡᱚᱞᱯᱟᱭᱜᱩᱲᱤ, ᱠᱩᱪ ᱵᱤᱦᱟᱨ ᱟᱨ ᱟᱞᱤᱯᱩᱨᱫᱩᱣᱟᱨ ᱦᱚᱛᱮᱛᱮ ᱟᱥᱟᱢ ᱨᱮ ᱵᱳᱝᱜᱟᱭᱜᱟᱶ, ᱠᱟᱢᱟᱠᱷᱭᱟ ᱟᱨ  ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱥᱟᱶ ᱠᱚᱧᱮ ᱥᱟᱢᱟᱝ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱢᱩᱬ ᱡᱚᱲᱟᱣ ᱢᱮᱱᱟᱜᱼᱟ ᱾

ᱦᱟᱹᱴᱤᱧ ᱠᱚ
᱗᱘᱔ ᱠᱤᱞᱚᱢᱤᱴᱚᱨ (᱔᱘᱗ ᱢᱟᱭᱤᱞ) ᱡᱤᱞᱤᱧ ᱴᱨᱟᱸᱠ ᱞᱟᱭᱤᱱ, ᱞᱟᱛᱟᱨ ᱨᱮ ᱮᱢ ᱟᱠᱟᱱ ᱠᱟᱹᱴᱤᱡ ᱦᱟᱹᱴᱤᱧ ᱠᱚᱨᱮ ᱡᱟᱹᱥᱛᱤ ᱛᱮᱭᱟᱨ ᱟᱠᱟᱱᱟ:
 ᱵᱟᱨᱚᱣᱱᱤ-ᱠᱟᱴᱤᱦᱟᱨ, ᱥᱚᱦᱚᱨᱥᱟ ᱟᱨ ᱯᱩᱨᱱᱤᱭᱟ ᱦᱟᱹᱴᱤᱧ ᱠᱚ
 ᱠᱟᱴᱤᱦᱟᱨ-ᱱᱤᱭᱩ ᱡᱚᱞᱯᱟᱭᱜᱩᱲᱤ, ᱴᱷᱟᱠᱩᱨᱜᱚᱸᱡᱽ ᱟᱨ ᱥᱤᱞᱤᱜᱩᱲᱤ ᱦᱟᱹᱴᱤᱧ ᱠᱚ
 ᱱᱤᱭᱩ ᱡᱚᱞᱯᱟᱭᱜᱩᱲᱤ-ᱱᱤᱭᱩ ᱵᱳᱝᱜᱟᱭᱜᱟᱶ ᱦᱟᱹᱴᱤᱧ
 ᱱᱤᱭᱩ ᱵᱳᱝᱜᱟᱭᱜᱟᱶ-ᱜᱩᱣᱟᱦᱟᱴᱤ ᱦᱟᱹᱴᱤᱧ
 ᱡᱟᱢᱟᱞᱯᱩᱨ ᱞᱟᱭᱤᱱ

ᱱᱟᱜᱟᱢ

ᱯᱷᱩᱨᱜᱟᱹᱞ ᱢᱟᱬᱟᱝ ᱨᱮᱱᱟᱜ
ᱟᱥᱟᱢ ᱨᱮ ᱡᱚᱛᱚ ᱠᱷᱚᱱ ᱮᱛᱚᱦᱚᱵ ᱨᱮᱞᱣᱮ ᱴᱨᱮᱠ ᱫᱚ ᱑᱘᱘᱒ ᱥᱟᱞ ᱨᱮ ᱪᱟᱭ ᱟᱨ ᱠᱚᱭᱞᱟ ᱥᱟᱜᱟᱲᱚᱢ ᱞᱟᱹᱜᱤᱫ ᱛᱮ ᱰᱤᱵᱽᱨᱩᱜᱚᱲ ᱴᱚᱴᱷᱟ ᱨᱮ ᱵᱟᱹᱭᱥᱟᱹᱣ ᱞᱮᱱᱟ ᱛᱟᱦᱮᱸᱫ ᱾ ᱯᱩᱭᱞᱩ ᱯᱟᱥᱮᱱᱡᱚᱨ ᱨᱮᱞᱣᱮ ᱦᱚᱸ ᱱᱚᱣᱟ ᱴᱚᱴᱷᱟ ᱨᱮ ᱛᱟᱦᱮᱸ ᱠᱟᱱᱟ ᱾

ᱜᱩᱣᱟᱦᱟᱴᱤ ᱥᱟᱶ ᱡᱚᱲᱟᱣ ᱫᱚ ᱢᱩᱬᱩᱛ ᱠᱟᱹᱢᱤ ᱠᱟᱱᱟ ᱾ ᱟᱥᱟᱢ ᱨᱮ ᱪᱟᱭ ᱵᱟᱜᱟᱱ ᱢᱟᱹᱞᱤᱠ ᱠᱚᱣᱟᱜ ᱞᱟᱹᱠᱛᱤ ᱞᱮᱠᱟᱛᱮ ᱪᱟᱴᱜᱟᱶ ᱡᱟᱦᱟᱡᱽ ᱜᱷᱟᱴ ᱨᱮ ᱨᱮᱞ ᱞᱤᱸᱠ ᱞᱟᱹᱜᱤᱫ ᱛᱮ ᱟᱥᱟᱢ ᱵᱮᱝᱜᱚᱞ ᱨᱮᱞᱣᱮ ᱫᱚ ᱑᱘᱙᱑ ᱥᱮᱨᱢᱟ ᱨᱮ ᱵᱮᱝᱜᱚᱞ ᱨᱮᱱᱟᱜ ᱥᱟᱢᱟᱝ ᱱᱟᱠᱷᱟ ᱨᱮ ᱢᱤᱫ ᱨᱮᱞᱣᱮ ᱴᱨᱮᱠ ᱛᱮᱭᱟᱨ ᱮᱦᱚᱵ ᱠᱮᱫᱼᱟ ᱾ ᱪᱟᱴᱜᱟᱶ ᱟᱨ ᱠᱚᱢᱤᱞᱟ ᱛᱟᱞᱟ ᱨᱮ ᱑᱕᱐ ᱠᱤᱞᱚᱢᱤᱴᱚᱨ (᱙᱓ ᱢᱤᱞ) ᱴᱨᱮᱠ ᱵᱮᱱᱟᱣ ᱞᱮᱱᱟ ᱾ ᱑᱘᱙᱕ ᱥᱟᱞ ᱨᱮ ᱥᱮᱵᱟ ᱞᱟᱹᱜᱤᱫ ᱛᱮ ᱵᱮᱵᱚᱥᱛᱟ ᱦᱩᱭ ᱞᱮᱱᱟ ᱾ ᱠᱳᱢᱤᱞᱟ-ᱚᱠᱷᱳᱣᱨᱟ-ᱠᱩᱞᱳᱣᱨᱟ-ᱵᱚᱫᱚᱨᱯᱩᱨ ᱦᱟᱹᱴᱤᱧ ᱫᱚ ᱑᱘᱙᱖-᱑᱘᱙᱘ ᱥᱮᱨᱢᱟ ᱨᱮ ᱵᱮᱱᱟᱣ ᱞᱮᱱᱟ ᱟᱨ ᱑᱙᱐᱓ ᱥᱮᱨᱢᱟ ᱨᱮ ᱞᱩᱢᱰᱤᱝ ᱦᱟᱹᱴᱤᱧ ᱫᱷᱟᱹᱨᱤᱡ ᱛᱮ ᱵᱚᱫᱚᱞ ᱞᱮᱱᱟ ᱾ ᱑᱙᱐᱐ ᱥᱟᱞ ᱨᱮ ᱟᱥᱟᱢ ᱵᱮᱝᱜᱚᱞ ᱨᱮᱞᱣᱮ ᱜᱩᱣᱟᱦᱟᱴᱤ ᱞᱟᱹᱜᱤᱫ ᱢᱤᱫᱴᱟᱹᱝ ᱪᱟᱸᱜᱟ ᱞᱟᱭᱤᱱ ᱵᱮᱱᱟᱣ ᱞᱮᱫᱼᱟ, ᱡᱟᱦᱟᱸ ᱫᱚ ᱥᱚᱦᱚᱨ ᱠᱚᱫᱚ ᱥᱟᱢᱟᱝ ᱞᱟᱭᱤᱱ ᱠᱷᱚᱱ ᱡᱚᱲᱟᱣ ᱮᱱᱟ ᱾

᱑᱘᱘᱔-᱑᱘᱘᱙ ᱥᱮᱨᱢᱟ ᱨᱮ ᱟᱥᱟᱢ ᱵᱤᱦᱟᱨ ᱯᱚᱱᱚᱛ ᱨᱮᱞᱣᱮ ᱯᱟᱨᱵᱚᱛᱤᱯᱩᱨ, ᱡᱟᱦᱟᱸ ᱫᱚ ᱱᱤᱛᱚᱜ ᱵᱟᱸᱜᱽᱞᱟᱫᱮᱥ ᱨᱮ ᱢᱮᱱᱟᱜᱼᱟ, ᱵᱤᱦᱟᱨ ᱨᱮᱱᱟᱜ ᱠᱟᱴᱤᱦᱟᱨ ᱠᱷᱚᱱ ᱡᱚᱲᱟᱣ ᱞᱮᱫᱼᱟ ᱾ ᱠᱚᱧᱮ ᱵᱮᱝᱜᱚᱞ ᱯᱚᱱᱚᱛ ᱨᱮᱞᱣᱮ ᱯᱟᱨᱵᱚᱛᱤᱯᱩᱨ ᱠᱷᱚᱱ ᱢᱤᱫ ᱢᱤᱴᱚᱨ-ᱜᱮᱡᱽ ᱞᱟᱭᱤᱱ ᱮ ᱮᱦᱚᱵ ᱞᱮᱫ ᱛᱟᱦᱮᱸᱫ ᱟᱨ ᱛᱟᱭᱚᱢ ᱛᱮ ᱱᱚᱣᱟ ᱞᱟᱭᱤᱱ ᱛᱤᱥᱛᱟ ᱠᱷᱚᱱ ᱟᱨ ᱜᱤᱛᱟᱞᱫᱟᱦᱟ ᱠᱷᱚᱱ ᱟᱥᱟᱢ ᱨᱮᱱᱟᱜ ᱜᱳᱞᱳᱠᱜᱚᱸᱡᱽ ᱫᱷᱟᱹᱨᱤᱡ ᱮ ᱡᱚᱲᱟᱣ ᱮᱱᱟ ᱾ ᱑᱙᱐᱐-᱑᱙᱑᱐ ᱥᱟᱞ ᱚᱠᱛᱚ ᱨᱮ, ᱥᱟᱢᱟᱝ ᱵᱮᱝᱜᱚᱞ ᱨᱮᱞᱣᱮ ᱜᱳᱞᱳᱠᱟᱜᱚᱸᱡᱽ-ᱟᱢᱤᱱᱜᱟᱶ ᱪᱟᱸᱜᱟ ᱞᱟᱭᱤᱱ ᱵᱮᱱᱟᱣ ᱞᱮᱜᱼᱟ, ᱱᱚᱣᱟ ᱞᱮᱠᱟᱛᱮ ᱵᱨᱚᱦᱢᱚᱯᱩᱛᱨᱚ ᱨᱮᱱᱟᱜ ᱯᱟᱪᱮ ᱫᱷᱟᱨᱮ ᱵᱤᱦᱟᱨ ᱟᱨ ᱥᱤᱧᱚᱛ ᱨᱮᱱᱟᱜ ᱛᱟᱨᱟ ᱴᱚᱴᱷᱟ ᱠᱷᱚᱱ ᱡᱚᱲᱟᱣ ᱞᱮᱱᱟ ᱾ ᱑᱐᱐᱐ ᱥᱮᱨᱢᱟ ᱢᱩᱪᱟᱹᱫ ᱨᱮ ᱠᱟᱴᱤᱦᱟᱨ ᱫᱚ ᱵᱟᱨᱚᱣᱱᱤ ᱥᱟᱶ ᱡᱚᱲᱟᱣ ᱞᱮᱱᱟ ᱾

ᱟᱥᱟᱢ ᱞᱤᱸᱠ ᱯᱨᱚᱡᱮᱠᱴ
ᱥᱤᱧᱚᱛ ᱵᱷᱮᱜᱟᱨ ᱥᱟᱶᱛᱮ ᱟᱥᱟᱢ ᱨᱮ ᱨᱮᱞᱣᱮ ᱥᱤᱧᱚᱛ ᱨᱮᱱᱟᱜ ᱛᱟᱨᱟ ᱴᱚᱴᱷᱟ ᱠᱷᱚᱱ ᱵᱷᱮᱜᱟᱨ ᱮᱱᱟ ᱾ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱑᱙᱔᱘ ᱥᱟᱞ ᱨᱮ ᱯᱷᱚᱠᱤᱨᱟᱜᱨᱟᱢ ᱟᱨ  ᱛᱟᱞᱟ ᱨᱮ ᱨᱮᱞ ᱞᱤᱸᱠ ᱵᱮᱱᱟᱣ ᱞᱟᱹᱜᱤᱫ ᱛᱮ ᱟᱥᱟᱢ ᱞᱤᱸᱠ ᱯᱨᱚᱡᱮᱠᱴ ᱮᱦᱚᱵ ᱠᱮᱫᱼᱟ ᱾ ᱯᱷᱚᱠᱤᱨᱟᱜᱨᱟᱢ ᱫᱚ ᱑᱙᱕᱐ ᱥᱟᱞ ᱨᱮ ᱠᱚᱧᱮ ᱵᱮᱝᱜᱚᱞ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱟᱹᱴᱤᱧ ᱠᱷᱚᱱ ᱢᱤᱴᱚᱨ-ᱜᱮᱡᱽ ᱴᱨᱮᱠ ᱥᱟᱶ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱥᱤᱥᱴᱤ ᱥᱟᱶ ᱡᱚᱲᱟᱣ ᱞᱮᱱᱟ ᱛᱟᱦᱮᱸᱫ ᱾ ᱱᱤᱭᱩ ᱡᱚᱞᱯᱟᱭᱜᱩᱲᱤ-ᱱᱤᱭᱩ ᱵᱳᱝᱜᱟᱭᱜᱟᱶ ᱦᱟᱹᱴᱤᱧ ᱫᱚ ᱱᱟᱣᱟ ᱛᱮᱭᱟᱨ ᱛᱟᱦᱮᱸ ᱠᱟᱱᱟ, ᱑᱙᱖᱖ ᱥᱟᱞ ᱨᱮ ᱕ ᱯᱷᱤᱴ ᱖ ᱤᱸᱪ (᱑,᱖᱗᱖ ᱢᱤᱞᱤᱢᱤᱴᱚᱨ) ᱵᱨᱚᱰ ᱜᱮᱡᱽ ᱨᱮ ᱵᱮᱱᱟᱣ ᱞᱮᱱᱟ ᱾ ᱑᱙᱘᱔ ᱥᱟᱞ ᱨᱮ ᱵᱨᱚᱰ ᱜᱮᱡᱽ ᱜᱩᱣᱟᱦᱟᱴᱤ ᱨᱮ ᱦᱮᱡ ᱞᱮᱱᱟ ᱾

ᱯᱚᱞ ᱠᱚ
ᱢᱟᱨᱟᱝ ᱟᱨ ᱦᱩᱰᱤᱧ ᱯᱚᱞ ᱠᱚ ᱥᱟᱶᱛᱮ, ᱵᱟᱨᱚᱣᱱᱤ-ᱜᱩᱣᱟᱦᱟᱴᱤ ᱢᱩᱬ ᱞᱟᱭᱤᱱ ᱨᱮ ᱑᱐᱐ ᱯᱚᱞ ᱢᱮᱱᱟᱜᱼᱟ ᱾

᱑᱙᱕᱙ ᱥᱟᱞ ᱨᱮ ᱵᱟᱨᱚᱣᱱᱤ ᱥᱩᱨ ᱨᱮ ᱒.᱐᱒᱕ ᱠᱤᱞᱚᱢᱤᱴᱚᱨ (᱑.᱒᱕᱘ ᱢᱤᱞ) ᱡᱤᱞᱤᱧ ᱨᱟᱡᱮᱱᱫᱨᱚ ᱥᱮᱛᱩ ᱵᱮᱱᱟᱣ ᱠᱟᱛᱮ ᱜᱟᱝᱱᱟᱹᱭ ᱨᱮᱱᱟᱜ ᱠᱚᱧᱮ ᱟᱨ ᱮᱛᱚᱢ ᱫᱷᱟᱨᱮ ᱨᱮᱞᱣᱮ ᱴᱨᱮᱠ ᱡᱚᱲᱟᱣ ᱨᱮᱱᱟᱜ ᱯᱩᱭᱞᱩ ᱫᱷᱟᱣ ᱦᱩᱭ ᱞᱮᱱᱟ ᱾

᱓᱗᱙᱒ ᱠᱤᱞᱚᱢᱤᱴᱚᱨ (᱒.᱓᱕᱖ ᱢᱟᱭᱤᱞ) ᱡᱤᱞᱤᱧ ᱨᱮᱞ-ᱥᱟᱶ-ᱥᱚᱲᱚᱠ ᱯᱚᱞ, ᱨᱟᱡᱮᱱᱫᱨᱚ ᱥᱮᱛᱩ ᱨᱮᱱᱟᱜ ᱖᱕ ᱠᱤᱞᱚᱢᱤᱴᱚᱨ (᱔᱐ ᱢᱟᱭᱤᱞ) ᱰᱟᱣᱩᱱᱥᱴᱨᱤᱢ ᱨᱮ ᱢᱩᱝᱜᱮᱨ ᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ ᱨᱮᱱᱟᱜ ᱥᱟᱦᱮᱵᱽᱜᱚᱸᱡᱽ ᱞᱩᱯ ᱞᱟᱭᱤᱱ ᱨᱮ ᱡᱟᱢᱟᱞᱯᱩᱨ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱷᱚᱱ ᱵᱚᱨᱚᱣᱱᱤ-ᱠᱟᱴᱤᱦᱟᱨ ᱦᱟᱹᱴᱤᱧ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱾

ᱠᱩᱨᱥᱮᱞᱟ ᱨᱮ ᱑,᱖᱐᱐ ᱢᱤᱴᱚᱨ (᱕,᱒᱐᱐ ᱯᱷᱤᱴ) ᱡᱤᱞᱤᱧ ᱠᱳᱥᱤ ᱜᱟᱰᱟ ᱯᱚᱞ ᱫᱚ ᱵᱟᱨᱚᱣᱱᱤ ᱟᱨ ᱠᱟᱴᱤᱦᱟᱨ ᱛᱟᱞᱟ ᱛᱮ ᱡᱚᱲᱟᱣ ᱟᱠᱟᱱᱟ ᱾

᱒,᱒᱕᱖.᱒᱕ ᱢᱤᱴᱚᱨ (᱗,᱔᱐᱒.᱔ ᱯᱷᱤᱴ) ᱡᱤᱞᱤᱧ ᱯᱷᱚᱨᱠᱠᱟ ᱵᱟᱨᱟᱡᱽ ᱜᱟᱝᱱᱟᱹᱭ ᱨᱮ ᱢᱤᱫ ᱨᱮᱞ-ᱥᱟᱶ-ᱥᱚᱲᱚᱠ ᱯᱚᱞ ᱵᱮᱱᱟᱣ ᱟᱠᱟᱱᱟ ᱾ ᱑᱙᱗᱑ ᱥᱮᱨᱢᱟ ᱨᱮ ᱠᱚᱞᱠᱟᱛᱟ ᱫᱚ ᱠᱚᱧᱮ ᱵᱮᱝᱜᱚᱞ ᱟᱨ ᱟᱥᱟᱢ ᱠᱷᱚᱱ ᱡᱚᱲᱟᱣ ᱟᱠᱟᱱ ᱨᱮᱞ ᱥᱚᱲᱚᱠ ᱰᱟᱦᱟᱨ ᱞᱮᱠᱟᱛᱮ ᱦᱚᱲ ᱠᱚ ᱞᱟᱹᱜᱤᱫ ᱛᱮ ᱛᱮᱭᱟᱨ ᱦᱩᱭ ᱞᱮᱱᱟ ᱾

᱑᱐᱒᱔ ᱢᱤᱴᱚᱨ (᱓,᱓᱖᱐ ᱯᱷᱤᱴ) ᱡᱤᱞᱤᱧ ᱛᱤᱥᱛᱟ ᱜᱟᱰᱟ ᱯᱚᱞ, ᱗᱙᱒ ᱢᱤᱴᱚᱨ (᱒,᱕᱙᱘ ᱯᱷᱤᱴ) ᱡᱤᱞᱤᱧ ᱡᱟᱞᱰᱷᱟᱠᱟ ᱜᱟᱰᱟ ᱯᱚᱞ ᱟᱨ ᱗᱔᱘ ᱢᱤᱴᱚᱨ (᱒,᱔᱕᱔ ᱯᱷᱤᱴ) ᱡᱤᱞᱤᱧ ᱛᱳᱨᱥᱟ ᱜᱟᱰᱟ ᱯᱚᱞ ᱫᱚ ᱱᱤᱭᱩ ᱡᱟᱞᱯᱟᱭᱜᱩᱲᱤ ᱵᱟᱨᱚᱣᱱᱤ-ᱜᱩᱣᱟᱦᱟᱴᱤ ᱢᱩᱬ ᱞᱟᱭᱤᱱ ᱨᱮᱱᱟᱜ ᱱᱤᱭᱩ ᱠᱩᱪᱵᱤᱦᱟᱨ ᱦᱟᱹᱴᱤᱧ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾

᱑.᱔᱙᱕ ᱠᱤᱞᱚᱢᱤᱴᱚᱨ (0.᱙᱒᱙ ᱢᱤᱞ) ᱡᱤᱞᱤᱧ ᱥᱚᱨᱟᱭᱜᱷᱟᱴ ᱯᱚᱞ ᱨᱮᱱᱟᱜ ᱵᱮᱱᱟᱣ, ᱡᱟᱦᱟᱸ ᱫᱚ ᱵᱨᱚᱦᱢᱚᱯᱩᱛᱨᱚ ᱨᱮ ᱯᱩᱭᱞᱩ ᱨᱮᱞ-ᱥᱟᱶ-ᱥᱚᱲᱚᱠ ᱯᱚᱞ ᱛᱟᱦᱮᱸ ᱠᱟᱱᱟ, ᱟᱹᱰᱤ ᱨᱟᱹᱥᱠᱟᱹ ᱨᱮᱱᱟᱜ ᱜᱷᱚᱴᱚᱱ ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛ ᱨᱤᱱᱤᱡ ᱯᱩᱭᱞᱩ ᱢᱟᱨᱟᱝ ᱢᱚᱱᱛᱨᱤ ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱫᱚ ᱑᱐ ᱡᱟᱱᱩᱣᱟᱨᱤ ᱑᱙᱖᱐ ᱥᱟᱞ ᱨᱮ ᱥᱚᱨᱠᱟᱨᱤ ᱞᱮᱠᱟᱛᱮ ᱱᱚᱣᱟ ᱯᱩᱨᱟᱹᱣ ᱞᱮᱫ ᱛᱟᱦᱮᱸᱫ ᱟᱨ ᱑᱙᱖᱒ ᱥᱟᱞ ᱨᱮ ᱱᱚᱣᱟ ᱯᱩᱨᱟᱹᱣ ᱞᱮᱱᱟ ᱾

᱑᱙᱙᱘ ᱥᱟᱞ ᱨᱮ ᱒.᱓᱐᱔ ᱠᱤᱞᱚᱢᱤᱴᱚᱨ (᱑.᱔᱓᱒ ᱢᱟᱭᱤᱞ) ᱡᱤᱞᱤᱧ ᱱᱚᱨᱱᱟᱨᱟᱭᱚᱱ ᱥᱮᱛᱩ ᱵᱮᱱᱟᱣ ᱠᱟᱛᱮ ᱥᱚᱨᱟᱭᱜᱷᱟᱴ ᱯᱚᱞ ᱨᱮ ᱵᱟᱹᱲᱛᱤ ᱠᱢ ᱦᱩᱭ ᱞᱮᱱᱟ ᱾ ᱠᱩᱪᱵᱤᱦᱟᱨ ᱨᱟᱡᱟ ᱥᱨᱤ ᱱᱟᱨᱟᱭᱚᱬ ᱠᱳᱪ (ᱨᱟᱡᱽᱵᱚᱝᱥᱚ) ᱢᱚᱦᱟᱨᱟᱡᱽ ᱟᱜ ᱧᱩᱛᱩᱢ ᱛᱮ ᱵᱮᱱᱟᱣ ᱟᱠᱟᱱ ᱯᱚᱞ ᱑᱘᱒.᱙ ᱠᱤᱞᱚᱢᱤᱴᱚᱨ (᱑᱑᱓.᱖ ᱢᱤᱞ) ᱡᱤᱞᱤᱧ ᱱᱤᱭᱩ ᱵᱳᱝᱜᱟᱭᱜᱟᱶ-ᱜᱳᱞᱯᱟᱨᱟ ᱴᱟᱣᱩᱱ-ᱜᱩᱣᱟᱦᱟᱴᱤ ᱨᱮᱞᱣᱮ ᱞᱟᱭᱤᱱ ᱨᱮ ᱯᱟᱲᱟᱣᱜᱼᱟ ᱾ ᱱᱚᱣᱟ ᱞᱟᱭᱤᱱ ᱫᱚ ᱑᱕᱗.᱕ ᱠᱤᱞᱚᱢᱤᱴᱚᱨ (᱙᱗.᱙ ᱢᱤᱞ) ᱱᱤᱭᱩ ᱵᱳᱝᱜᱟᱭᱜᱟᱶ-ᱨᱚᱝᱜᱤᱭᱟ-ᱜᱩᱣᱟᱦᱟᱴᱤ ᱦᱟᱹᱴᱤᱧ ᱨᱮᱱᱟᱜ ᱵᱷᱮᱜᱟᱨ ᱨᱮᱞᱣᱮ ᱞᱤᱸᱠ ᱠᱟᱱᱟ ᱾

ᱤᱞᱮᱠᱴᱨᱤᱯᱷᱤᱠᱮᱥᱚᱱ
᱗᱘᱔ ᱠᱤᱞᱚᱢᱤᱴᱚᱨ (᱔᱘᱗ ᱢᱟᱭᱤᱞ) ᱡᱤᱞᱤᱧ ᱵᱟᱨᱚᱣᱱᱤ-ᱠᱟᱴᱤᱦᱟᱨ-ᱜᱩᱣᱟᱦᱟᱴᱤ ᱦᱟᱹᱴᱤᱧ ᱨᱮᱱᱟᱜ ᱤᱞᱮᱠᱴᱨᱤᱯᱷᱤᱠᱮᱥᱚᱱ ᱮᱢ ᱦᱩᱭ ᱟᱠᱟᱱᱟ ᱾ ᱡᱩᱞᱟᱭ ᱒᱐᱒᱑ ᱫᱷᱟᱹᱨᱤᱡ, ᱠᱟᱴᱤᱦᱟᱨ-ᱥᱨᱤᱨᱟᱢᱯᱩᱨ ᱟᱥᱟᱢ ᱟᱨ ᱵᱳᱝᱜᱟᱭᱜᱟᱶ ᱠᱟᱢᱟᱠᱷᱟᱭᱟ ᱦᱟᱹᱴᱤᱧ ᱨᱮᱱᱟᱜ ᱤᱞᱮᱠᱴᱨᱤᱯᱷᱤᱠᱮᱥᱚᱱ ᱦᱩᱭ ᱟᱠᱟᱱᱟ ᱟᱨ ᱟᱭᱢᱟ ᱤᱞᱮᱠᱴᱨᱤᱠ ᱯᱟᱥᱮᱱᱡᱚᱨ ᱴᱨᱮᱱ ᱮᱱ.ᱥᱤ.ᱵᱤ. ᱫᱷᱟᱹᱨᱤᱡ ᱪᱟᱞᱟᱜ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱥᱤᱧᱚᱛ ᱨᱮ ᱕ ᱯᱷᱤᱴ ᱖ ᱤᱸᱪ ᱜᱮᱡᱽ ᱨᱮᱞᱣᱮ ᱠᱚ
ᱛᱷᱚᱠ:ᱟᱥᱟᱢ ᱨᱮ ᱨᱮᱞ ᱥᱟᱜᱟᱲᱚᱢ
ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮ ᱨᱮᱞ ᱥᱟᱜᱟᱲᱚᱢ
ᱛᱷᱚᱠ:ᱵᱤᱦᱟᱨ ᱨᱮ ᱨᱮᱞᱣᱮ ᱞᱟᱭᱤᱱ ᱠᱚ
ᱛᱷᱚᱠ:ᱵᱟᱨᱚᱣᱱᱤ ᱨᱮ ᱥᱟᱜᱟᱲᱚᱢ
ᱛᱷᱚᱠ:ᱜᱩᱣᱟᱦᱟᱴᱤ ᱨᱮ ᱥᱟᱜᱟᱲᱚᱢ